Општинско веће општине Медвеђа на 4. седници одржаној дана 19.мартa 2024.године, на основу члана 46. Закона о локалној самоуправи („Службени гласник РС“, број 129/07, бр.129/07, 83/2014-др.закон, 101/2016 – др. Закон, 47/2018 и 111/2021-др.закон), члана 66. Статута општине Медвеђа („Службени гласник града Лесковца“, број 9/2019), члана 12 Пословника о раду Општинског већа („Службени гласник града Лесковца“ бр. 41/2022), члана 31.ст.2. Правилника о одобравању и финансирању програма у области спорта којима се задовољавају потребе и интереси грађана општине Медвеђа, 08 Број: 06-4/2020/11 од 28.01.2020.године, доноси

ОДЛУКУ О ИЗМЕНИ ОДЛУКЕ

О ДОДЕЛИ СРЕДСТАВА ИЗ БУЏЕТА ОПШТИНЕ МЕДВЕЂА

ЗА ПРОГРАМЕ/ПРОЈЕКТЕ ИЗ ОБЛАСТИ СПОРТА

ЗА 2024.ГОДИНУ

Члан 1.

 Овом одлуком врши се измена и допуна Одлуке о додели средстава из буџета општине Медвеђа за програме/пројекте из области спорта за 2024.годину, 08 Број: 06-12/2024/5 од 04.марта 2024.године.

Члан 2.

 У члану 5.став 4 Одлуке мења се и гласи:

 „Програми се финансирају, у целини или делимично и у висини и под условима који обезбеђују да се уз најмањи утрошак средстава из буџета јединице локалне самоуправе постигну намеравани резултати. Програми се финансирају једнократно или у ратама, у зависности од временског периода за реализацију програма.

Члан 3.

 У свему осталом Одлука о додели средстава из буџета општине Медвеђа за програме/пројекте из области спорта за 2024.годину, 08 Број: 06-12/2024/5 од 04.марта 2024.године остаје непромењена.

Члан 4.

 Ова Одлука ступа на снагу даном доношења и биће објављена на огласној табли и званичној интернет презентацији општине Медвеђа, као и сајту Спортског савеза општине Медвеђа.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-16/2024/1 од 19.марта 2024.године

 ПРЕДСЕДНИК

 ОПШТИНСКОГ ВЕЋА

 Драган Кулић